EkBass/fiwiki-20250220-pages-articles huggingface dataset:
Kuuminainen

Kuuminainen (Kumnäs, Björneborg Finlandssvenska bebyggelsenamn. Viitattu 11.4.2015.) on samannimisellä niemellä noin 15 kilometriä Porin keskustan länsipuolella sijaitseva kylä. Aikaisemmin Porin maalaiskuntaan kuuluneen alueen asutus muodostuu lähinnä vapaa-ajan asunnoista. Vakituisia asukkaita Kuuminaisissa on noin 75 (2008), mutta kesäaikaan väkiluku kasvaa 400–500 henkeen.Kuuminaisten kyläsuunnitelma Karhuseutu. Viitattu 12.4.2015. == Kuuminaistenniemi == Kuuminaistenniemi on noin seitsemän kilometriä pitkä ja leveimmillään 2,5 kilometriä leveä niemi, joka erottaa toisistaan Preiviikin- ja Viasvedenlahdet. Sen pohjoispuolinen Preiviikinlahti on arvokas lintuvesi, joka kuuluu kokonaan Natura 2000 -vyöhykkeeseenPreiviikinlahti Ymparisto.fi. Viitattu 12.4.2015. ja myös Kuuminaistenniemellä on Natura-alueita, jotka käsittävät rantaniittyjä, maankohoamismetsää, umpeenkasvavia lahtia sekä letto- ja perinnebiotooppeja.Kuuminaistenniemi Ymparisto.fi. Viitattu 12.4.2015. == Nimi ja historia == Kuuminaisten ruotsinkielinen nimi Kumnäs on samaa alkuperää kuin Kokemäen ruotsinkielinen nimi Kumo, jonka taustalla on ilmeisesti vanha merkkitulta tarkoittava sana. Kuuminainen sijaitsi Kokemäenjoelle johtavan laivaväylän varrella ja merkkitulta on niemen kärjessä poltettu jo mahdollisesti rautakaudelta tai viimeistään keskiajalta lähtien. Ruotsalaisen historioitsijan Olaus Magnuksen vuonna 1539 julkaisemaan Pohjoismaiden karttakirjaan Carta marina on merkitty viisi merkkitulien paikkaa, joista yksi sijaitsee Kuuminaisten paikkeilla.Salminen, Tapio: Joki ja sen väki – Kokemäen ja Harjavallan historia jääkaudesta 1860-luvulle, s. 52–56. Kokemäen ja Harjavallan kaupungit ja seurakunnat, 2007. ISBN 978-952-99941-1-3. 1500-luvulta lähtien suuri osa alueen väestöstä oli ruotsinkielisiä uudisasukkaita, mikä on myös jättänyt jälkensä Kuuminaisten paikannimistöön. Kuuminaisten kesäasutus puolestaan sai alkunsa 1800–1900-lukujen vaihteessa, jolloin Porin varakkaat porvarit rakensivat alueelle huviloitaan. Tunnetuin heistä oli vuorineuvos Fritz Arthur Jusélius. Useita huviloita on säilynyt nykypäivään saakka, ja monet niistä ovat suojelukohteita. Kuuminaistenniemen kärjen pohjoispuolella makaa vuonna 1921 rajussa syysmyrskyssä uponneen kunnari Ingeborgin hylky. Landskronasta matkaan lähtenyt alus yritti suojaan Reposaaren satamaan, mutta ajoi karille Svartgrundin saaren tuntumassa ja upposi myöhemmin pahoin vaurioituneena.Ingeborg Hylyt.net. Viitattu 12.4.2015.Ingeborg Museoviraston muinaisjäännösrekisteriportaali. Viitattu 12.4.2015. == Lähteet == == Aiheesta muualla == * Luokka:Porin kylät
Steven S. DeKnight

Steven S. DeKnight on yhdysvaltalainen televisiokäsikirjoittaja, -ohjaaja ja -tuottaja. Hän aloitti uransa Joss Whedonin tuotantoyhtiön Mutant Enemy Productionsin käsikirjoittajana ja työskenteli Whedonin televisiosarjoissa Buffy, vampyyrintappaja (1997–2003), Angel (1999–2004) ja Dollhouse (2009–2010). Lisäksi hän on työskennellyt muun muassa televisiosarjassa Smallville (2001–2011). DeKnight on luonut televisiosarjat Spartacus: Blood and Sand (2010–2013) ja Spartacus: Gods of the Arena (2011). DeKnight otti Drew Goddardin paikan showrunnerina Netflixin supersankarisarjan Daredevil ensimmäisellä tuotantokaudella ja ohjasi sekä käsikirjoitti sarjan ensimmäisen tuotantokauden päätösjakson ”Daredevil”. ==Lähteet== ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset televisio-ohjaajat Luokka:Yhdysvaltalaiset televisiotuottajat
Sarkkinen

Sarkkinen voi tarkoittaa seuraavia: ;järviä: * Sarkkinen, järvi Vihdissä Nuuksion kansallispuiston alueella ;henkilöitä: * Hanna Sarkkinen (s. 1988), Vasemmistoliiton kansanedustaja * Jesse Sarkkinen (s. 1995), YouTube-videoiden tekijä * Kaija Mainio-Sarkkinen (1965–2016), pituushyppääjä * Paavo Sarkkinen (1937–2023), diplomi-insinööri ja virkamies, merenkulkuneuvos * Saara Kesävuori, aik. Sarkkinen (s. 1959), kirjailija * Terttu Sarkkinen (1931–2023), keihäänheittäjä * Tuukka Sarkkinen (s. 1999), pesäpalloilija.
Kortekangas

Kortekangas on muun muassa seuraavien suomalaisten henkilöiden sukunimi: * Jaakko Kortekangas (s. 1961), oopperalaulaja * Olli Kortekangas (s. 1955), säveltäjä, Paavo Kortekankaan poika * Paavo Kortekangas (1930–2013), teologi, piispa
Pariisi–Roubaix 2015

thumb|upright=1.3 Pariisi–Roubaix 2015 oli järjestyksessään 113. maantiepyöräilyn Pariisi–Roubaix-kilpailu. Se käytiin 253 kilometrin reitillä Compiègne–Roubaix 12. huhtikuuta 2015. John Degenkolb voitti kilpailun oltuaan Roubaix'n velodromilla paras seitsemän ajajan loppukirissä. Hän oli tavoittanut irtiotossa olleet Greg Van Avermaetin ja Yves Lampaertin muutama kilometri ennen maalia. Kärkiryhmään tulivat mukaan vielä Zdeněk Štybar, Lars Boom, Martin Elmiger ja Jens Keukeleire. Etixx-Quick Step -tallin Lampaert yritti velodromilla vetää joukkuetoveriaan Štybaria voittoon, mutta Degenkolb ohitti hänet viimeisessä kaarteessa. Štybar sijoittui toiseksi ja Van Avermaet kolmanneksi. Kilpailussa nähtiin vaaratilanne, kun suuri osa pääjoukosta ylitti tasoristeyksen, vaikka puomit olivat laskeutuneet lähestyvän junan vuoksi. Kilpailunjohtaja Thierry Gouvenou ilmoitti, ettei ajajia rangaista tilanteesta, vaikka UCI:n sääntöjen mukaan heidät olisi pitänyt hylätä. == Tulokset == Lähde: Le Tour de France Ajaja Maa Joukkue Aika World Tour -pisteet 1 John Degenkolb Giant-Alpecin 5.49.51 100 2 Zdeněk Štybar Etixx-Quick Step sama aika 80 3 Greg Van Avermaet BMC Racing Team sama aika 70 4 Lars Boom Astana Team sama aika 60 5 Martin Elmiger IAM Cycling sama aika 50 6 Jens Keukeleire Orica-GreenEDGE sama aika 40 7 Yves Lampaert Etixx-Quick Step + 7 30 8 Luke Rowe Team Sky + 28 20 9 Jens Debusschere Lotto Soudal + 29 10 10 Alexander Kristoff Katjuša + 31 4 == Mukulakiviosuudet == Kilpailussa ajettiin seuraavat 27 mukulakiviosuutta. Sektori Paikka Ajetut kilometrit Pituus km 27 Troisvilles–Inchy 98,5 2,2 26 Viesly–Quiévy 105 1,8 25 Quievy–Saint-Python 108 3,7 24 Saint-Python 112,5 1,5 23 Vertain–Saint-Martin-sur-Écaillon 120,5 2,3 22 Verchain-Maugré–Quérénaing 130 1,6 21 Quérénaing–Maing 133,5 2,5 20 Maing–Monchaux-sur-Écaillon 136,5 1,6 19 Haveluy–Wallers 149,5 2,5 18 Trouée d’Arenberg 158 2,4 17 Wallers–Hélesmes 164 1,6 16 Hornaing–Wandigniess 170,5 3,7 15 Warlaing–Brillon 178 2,4 14 Tilloy–Sars-et-Rosières 181,5 2,4 13 Beuvry-la-Forêt–Orchies 188 1,4 12 Orchies 193 1,7 11 Auchy-lez-Orchies–Bersée 199 2,7 10 Mons-en-Pévèle 204,5 3,0 9 Mérignies–Avelin 210,5 0,7 8 Pont-Thibaut–Ennevelin 214 1,4 7 Templeuve - Moulin-de-Vertain 220 0,5 6 Cysoing–Bourghelles 226,5 1,3 6 Bourghelles–Wannehain 229 1,1 5 Camphin-en-Pévèle 233,5 1,8 4 Carrefour de l'Arbre 236,5 2,1 3 Gruson 238,5 1,1 2 Willems–Hem 245,5 1,4 1 Roubaix 252 0,3 Yhteensä Yhteensä Yhteensä 52,7 == Osallistuneet joukkueet == Kilpailussa olivat mukana seuraavat 25 joukkuetta: *UCI Pro -joukkueet: Ag2r-La Mondiale, Astana Team, BMC Racing Team, Cannondale-Garmin, Etixx-Quick Step, FDJ, Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Team Tinkoff-Saxo, Trek Factory Racing *UCI Continental Circuits -joukkueet: Bretagne-Séché Environnement, Bora-Argon 18, Cofidis, Team Europcar, MTN Qhubeka, Topsport Vlaanderen - Baloise, Unitedhealthcare, Wanty - Groupe Gobert == Lähteet == Luokka:Pariisi–Roubaix Luokka:Pyöräilykausi 2015
Platybelodon

Platybelodon on sukupuuttoon kuollut norsueläimiin kuulunut suku. Se eli mioseenilta varhaiselle plioseenille Afrikassa, Pohjois-Amerikassa ja Euraasian mantereella. Se oli noin 3 metriä pitkä. Sillä oli alaleuassa kaksi alaspäin kääntynyttä syöksyhammasta. == Lähteet == == Aiheesta muualla == * Platybelodon About.com Luokka:Esihistorialliset nisäkkäät Luokka:Norsueläimet
Darcy Tucker

Darcy Tucker (s. 15. maaliskuuta 1975) on kanadalainen uransa lopettanut jääkiekkoilija. Hän pelasi oikeana laitahyökkääjänä useita kausia NHL:ssä. Taustaltaan hän kuuluu Pohjois-Amerikan alkuperäiskansoihin. == Lähteet == Luokka:Kanadalaiset jääkiekkoilijat Luokka:Montreal Canadiensin varaamat pelaajat Luokka:Vuonna 1975 syntyneet Luokka:Elävät henkilöt
Changzhou

Changzhou (, pinyin: Chángzhōu Shì) on prefektuuritason kaupunki Kiinassa Jangtsejoen suiston alueella Jiangsun maakunnassa. Se on kasvanut kiinni yhtenäiseen Shanghai-Suzhou-Wuxin taajama-alueeseen. Changzhou on yksi Jiangsun 12 prefektuuritason kaupungista. Sen pinta-ala on 4 384 neliökilometriä. Vuonna 2010 siellä oli 4,6 miljoonaa asukasta. Changzhoun lempinimi tarkoittaa "lohikäärmekaupunkia". Sen historia ulottuu 2 500 vuoden taakse. 1920-luvulta alkaen sinne kertyi puuvillateollisuutta ja siitä tuli yksi Kiinan tekstiiliteollisuuden keskittymistä. == Ilmasto == Changzhoussa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivempaa ja viileää. Vuoden keskilämpötila on noin 15 °C ja keskimääräinen sademäärä 1 060 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 3 °C. Sateisin kuukausi on heinäkuu, jolloin sataa keskimäärin noin 180 millimetriä. Joulukuu puolestaan on kuivin kuukausi. Silloin keskimääräinen sadanta on 35 millimetriä. == Hallinnollinen jako == Changzhoun hallinnollinen jako piirikuntatasolla Piirikuntatasolla prefektuuri jaetaan 6 osaan seuraavasti: ; Kaupunkipiirit (5) * 1. Zhonglou (钟楼区), 505 762 as. * 2. Tianning (天宁区), 513 794 as. * 3. Xinbei (新北区), 597 144 as. * 4. Wujin (武进区), 1 569 034 as. (lisäksi lakautetussa Qishuyanin piirissä oli 105 184 asukasta) * 5. Jintan (金坛区), 551 991 as. ; Piirikuntatason kaupungit (1) * 6. Liyang (溧阳市), 749 522 as. 20090919 Changzhou 5459.jpg|Kaupunkinäkymää Changzhousta. 20090919 Changzhou Imgp5266.jpg|Kaupunkinäkymää Changzhousta. Changzhou Confucian Temple 2012-04.JPG|Kungfutse-temppeli. 20090919 Changzhou Wenbi Pagoda 5429.jpg|Wenbi-pagodi. == Lähteet == == Aiheesta muualla == Luokka:Jiangsun kaupungit Luokka:Jiangsun prefektuurit
Kalevi Numminen (vuorineuvos)

Teuvo Kalevi Numminen (26. maaliskuuta 1932 Eurajoki – 29. maaliskuuta 2015 EspooKuolinilmoitus Helsingin Sanomat 12.4.2015, s. C31) oli suomalainen yritysjohtaja ja vuorineuvos. Hän sai tekniikan tohtori h.c. arvon. Numminen valmistui ylioppilaaksi 1951 ja diplomi-insinööriksi 1957 (TKK). Hän toimi Imatran Voima Oy:n suunnittelijana 1957–1970, sen Loviisan atomivoimalaitoksen projektipäällikkönä 1971–1976 ja siirtyi johtokunnan jäseneksi 1976. Hallituksen jäsen hän oli vuodesta 1975, toimitusjohtaja ja hallituksen puheenjohtaja vuodesta 1982, pääjohtaja 1993–1997. Hän oli valvontavastuussa strategisesta suunnittelusta, liiketoiminnan kehityksestä ja johdon kehityksestä sekä sisäisestä tarkastuksesta. Hän oli myös IVO International Oy:n hallituksen puheenjohtaja.Imatran Voima 1.1.1995, Vuosikertomus 1994.Anu Nousiainen, Sukupolvi viidettä ydinvoimalaa, Hs.fi uutiset (viite koskee eläköitymisvuotta) Hän oli Teknillisen korkeakoulun voimalaitosopin assistentti ja vt. professori 1957–1969. Luottamustehtävissä hän oli muun muassa Suomen säätöteknillisen seuran puheenjohtaja 1963–1967.Kuka kukin on 1978, viitattu 12.4.2015 (Runeberg.org) == Lähteet == Luokka:Vuorineuvokset Luokka:Suomalaiset yritysjohtajat Luokka:Suomalaiset insinöörit Luokka:Vuonna 1932 syntyneet Luokka:Vuonna 2015 kuolleet
Zhongshan

Zhongshan () on prefektuuritason kaupunki Kiinan Guangdongin maakunnan eteläosassa Helmijoen suistossa. Kaupungin keskusta sijaitsee linnuntietä noin 70 kilometriä maakunnan pääkaupunki Kantonista etelään. Kaupungin väkiluku on 3,12 miljoonaa (2010) ja pinta-ala 1 785 neliökilometriä. Se on tiheästi asutun, vauraan alueen liiketoiminnan keskus hyvien liikenneyhteyksien varrella: sen läpi kulkee valtatie Macaosta Kantoniin ja vesireitit yhdistävät sen eri puolille suistoaluetta. Aiemmin kaupunki on tunnettu nimellä Xiangshan, suomeksi tuoksuva mäki. Zhongshan on yksi harvinaisia paikkoja, jotka ovat nimetty henkilöiden nimien mukaan. Se on nimetty Sun Yat-senin mukaan. Sun Yat-sen oli Kiinan tasavallan ensimmäinen presidentti, tunnettu myös nimellä Sun Zhongshan. Hän oli syntynyt Xiangshanin piirikunnan Cuihengin kylässä. Vuonna 1925 Sunin kuoleman jälkeen piirikunta sai nimensä Sun Zhongshanin mukaan. == Maantiede == Zhongshan sijaitsee Guangdongin maakunnassa Helmijoen suistossa. Se sijaitsee 70 kilometriä Kantonista etelään. Prefektuuri rajoittuu pohjoisessa Foshanin ja Kantonin, etelässä Zhuhain, sekä lännessä Jiangmenin prefektuuritason kaupunkeihin. Idässä ja etelässä naapurina on myös Etelä-Kiinan meri. === Ilmasto === Zhongshanissa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivempaa ja leutoa. Vuoden keskilämpötila on noin 23 °C ja keskimääräinen sademäärä 1 630 millimetriä. Heinäkuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 15 °C. Sateisin kuukausi on kesäkuu, jolloin sataa keskimäärin noin 270 millimetriä. Tammikuu puolestaan on kuivin kuukausi. Silloin keskimääräinen sadanta on 27 millimetriä. == Hallinnollinen jako == Zhongshanin hallinnollinen jako Paikallistasolla kaupungilla ei ole varsinaista piirikuntatason jakoa, vaan se jakautuu suoraan 6 alipiiriin ja 18 suurkuntaan. Hallintokeskus sijaitsee Dongqun alipiirissä. == Kuvia == Pearl River Delta Area (Zhongshan).png|Zhongshanin sijainti Helmijoen suistossa. Zhongshan City -02.jpg|Kaupunkinäkymää. Zhongshan Customs -01.jpg|Zhongshanin tulli. Zhongshan north railway station.jpg|Zhongshanin pohjoinen rautatieasema. Zhongshan001.jpg|Zhongshanin taidegalleria Qijiangin puistossa. == Lähteet == == Aiheesta muualla == * Zhongshan Overview (chinatravel.com) Luokka:Guangdongin prefektuurit Luokka:Guangdongin kaupungit‎
Rantalainen

Rantalainen on suomalainen sukunimi: * Rantalainen, taloushallinnon alan yritys ==Henkilöitä== * Aleksanteri Rantalainen (1871–1949), lyseon lehtori, hovineuvos ja päätoimittaja * Antti Rantalainen (s. 1960), yrittäjä ja kauppaneuvos, Rantalainen-konsernin perustaja * Elsa Rantalainen (1901–1988), näyttelijä * Elmeri Rantalainen (s. 1990), potkunyrkkeilijä * Simo Rantalainen (s. 1961), toimittaja ja tv-persoona (Hyvät, pahat, rumat) * Tuija Rantalainen (s. 1971), pianisti, laulaja ja lauluntekijä
Sallila Energia

Sallila Energia Oy (alkujaan Sallilan Sähkölaitos Osakeyhtiö) on vuonna 1914 perustettu, neljästä yhtiöstä koostuva energiayhtiöiden konserni, joka toimii Lounais-Suomessa. Yhtiön pääpaikka on Alastarolla, joka kuuluu Loimaan kaupunkiin. Sallila Energia Oy omistaa yhdessä Haminan Energia Oy:n, Keravan Energia Oy:n, Kokemäen Sähkö Oy:n, KSS Energia Oy:n, Köyliön-Säkylän Sähkö Oy:n, Nivos Energia Oy:n, Nurmijärven Sähkö Oy:n, Paneliankosken Voima Oy:n, Porvoon Energia Oy:n, Vatajankosken Sähkö Oy:n ja VSV-Energiapalvelu Oy:n kanssa Suomen Voima Oy:n, joka on yksi kahdeksastatoista suomalaisittain Fennovoimaa omistavan Voimaosakeyhtiö SF:n osakkaasta. Emoyhtiö Sallila Energia Oy omistaa sataprosenttisesti kaksi tytäryhtiötä Sallila Sähköasennus Oy:n ja Sallila Sähkönsiirto Oy:n sekä 70 % Sallila Energiapalvelut Oy:stä. Konsernin liikevaihto vuonna 2021 oli 36,1 milj. € ja liikevoitto 1,7 milj. €. Yhtiön nimi juontaa juurensa Loimijoessa sijaitsevaan Sallilankoskeen ja siihen vuonna 1911 rakennettuun Sallilan voimalaitokseen. Entisen Vampulan kunnan kirkonkylän nimi on Sallila. Yhtiön toinen voimalaitos 2000-luvulla on vuonna 1955 valmistunut Vuolteen voimalaitos Alastarolla. Myös Vesikosken voimalaitos Loimaalla oli 1980-luvun lopulta alkaen Sallilan sähkölaitoksen omistuksessa mutta myytiin pois vuonna 1999. == Lähteet == == Aiheesta muualla == * Sallila Energian kotisivut * Yritys- ja osakehistoriaa Pörssitiedossa Luokka:Suomalaiset energiayhtiöt Luokka:Loimaalaiset yritykset
Zhaotongin maanjäristys 1974

Zhaotongin maanjäristys oli 10. toukokuuta 1974 Kiinan Yunnanin maakunnassa sattunut maanjäristys, jonka episentrumi sijaitsi Zhaotongin prefektuurissa. Järistys vaikutti noin 400000 neliökilometrin suuruiseen alueeseen. == Lähteet == Luokka:Maanjäristykset Kiinassa Luokka:Yunnanin historia Luokka:Vuoden 1974 luonnonmullistukset
Benishangul-Gumuz

Benishangul-Gumuz on yksi Etiopian yhdeksästä etnisin perustein muodostetusta osavaltiosta. Sen pääkaupunki on Asosa. Vuoden 2012 heinäkuun virallisen tilaston mukaan osavaltion pinta-ala on 50 699 neliökilometriä ja asukasluku 0,98 miljoonaa. Väkiluku on arvio, joka perustuu vuonna 2007 tehtyyn väestönlaskentaan. Alueen nimi tulee kahdesta kansasta: bertat eli Benishangulit ja gumuzit. Osavaltio sijaitsee Etiopian luoteisosassa, Sudanin ja Etelä-Sudanin vastaisella rajalla. Alueella on ollut etnisiä levottomuuksia, jotka vuonna 2018 johtivat kymmenientuhansien ihmisten maansisäiseen pakolaisuuteen. Väkivaltaisuudet muuttuivat vakavammiksi ja vuonna 2019 niitä kutsuttiin Metekelin konfliktiksi. Alueen korkeus merenpinnasta vaihtelee 600 metristä Sudanin rajalla yli 2500 metriin. Suurimmat joet ovat Abay ja Akobo. Yhdessä useiden pienempien jokien kanssa ne tarjoavat mahdollisuuden kasteluviljelyyn ja vesivoiman tuotantoon. == Lähteet == Luokka:Etiopian osavaltiot
Gambela

Gambela on yksi Etiopian yhdeksästä etnisin perustein muodostetusta osavaltiosta. Sen pääkaupunki on Gambela. Vuoden 2012 heinäkuun virallisen tilaston mukaan osavaltion pinta-ala on 29 783 neliökilometriä ja asukasluku 0,39 miljoonaa. Väkiluku on arvio, joka perustuu vuonna 2007 tehtyyn väestönlaskentaan. == Lähteet == Luokka:Etiopian osavaltiot
Harari

Harari on yksi Etiopian yhdeksästä etnisin perustein muodostetusta osavaltiosta. Sen pääkaupunki on Harar. Vuoden 2012 heinäkuun virallisen tilaston mukaan osavaltion pinta-ala on 334 neliökilometriä ja asukasluku 0,21 miljoonaa. Väkiluku on arvio, joka perustuu vuonna 2007 tehtyyn väestönlaskentaan. == Lähteet == Luokka:Etiopian osavaltiot
Real Friends

Real Friends on yhdysvaltalainen vuoden 2007 tammikuussa perustettu pop- punkyhtye Tinley Parkista, Illinoisista. Yhtye on julkaissut neljä EP:tä ja yhden studioalbumin. Tällä hetkellä yhtyeen levy-yhtiönä toimii Fearless Records. == Historia == Kyle Fasel ja Dave Knox perustivat yhtyeen vuonna 2008. Dan Lambton liittyi pian yhtyeen solistiksi ja Eric Haines kitaristiksi. Brian Blake luki Twitteristä, että yhtye haki rumpalia ja otti yhteyttä. Loppuvuonna 2013 yhtye ilmoitti levytyssopimuksestaan Fearless Recordsin kanssa ja suunnitelmistaan julkaista studioalbumi seuraavana vuonna. Real Friends julkaisi ensimmäisen studio albuminsa, mikä kantoi nimeä "Maybe This Place Is The Same And We're Just Changing", 22. heinäkuuta 2014. Albumi debytoi Billboard 200 - listalla järjestysnumerolla 24. == Jäsenet == * Brian Blake – rummut (2010–) * Kyle Fasel – basso, taustalaulu (2010–) * Eric Haines – rytmikitara (2010–) * Dave Knox – soolokitara (2010–) * Dan Lambton – laulu (2010–) == Diskografia == === Studioalbumit === * ===EP:t=== * Cheap Talk and Eager Lies (2011) * This Is Honesty (2011) * Three Songs About the Past Year of My Life (2012) * Acoustic Songs (2012) * Everyone That Dragged You Here (2012) * Put Yourself Back Together (2013) ==Musiikkivideot== * "Summer" (2015) * "I Don't Love You Anymore" (2014) * "Loose Ends" (2014) * "Late Nights In My Car" (2013) == Aiheesta muualla == *Yhtyeen virallinen nettisivu Luokka:Pop punk -yhtyeet Luokka:Yhdysvaltalaiset alternative rock -yhtyeet
YeDebub Biheroch Bihereseboch na Hizboch Kilil

YeDebub Biheroch Bihereseboch na Hizboch Kilil (, , toisinaan ) on yksi Etiopian yhdeksästä etnisin perustein muodostetusta osavaltiosta. Osavaltion pääkaupunki on Awasa. Vuoden 2012 heinäkuun virallisen tilaston mukaan osavaltion pinta-ala on 105 887 neliökilometriä ja asukasluku noin 17,4 miljoonaa. Väkiluku on arvio, joka perustuu vuonna 2007 tehtyyn väestönlaskentaan. == Lähteet == Luokka:Etiopian osavaltiot
Nathalie Emmanuel

Nathalie Joanne Emmanuel (s. 2. maaliskuuta 1989 Southend-on-Sea, Essex, Englanti) on englantilainen näyttelijä. Hänet tunnetaan rooleistaan Daenerys Targaryenin tulkkina ja neuvonantajana Missandeina televisiosarjassa Game of Thrones sekä Ramsey-hakkerina elokuvassa Fast & Furious 7 (2015). Emmanuelin äiti on kotoisin Dominicalta, isä on juuriltaan puoliksi englantilainen ja puoliksi Saint Lucialta. Emmanuel kasvoi Essexissä ja harrasti jo lapsena teatteria, laulamista ja tanssia. Kymmenvuotiaana hän esiintyi nuorena Nalana West Endin Leijonakuningas-musikaalissa. Vuosina 2006–2010 Emmanuel esiintyi brittiläisessä Hollyoaks-saippuasarjassa Sasha Valentinen roolissa. Emmanuel on esiintynyt HBO:n menestyssarjassa Game of Thrones keväällä 2013 esitetyltä kolmannelta tuotantokaudelta lähtien. Vuonna 2015 Emmanuel esiintyi ensimmäisessä suuremmassa roolissaan valkokankaalla toimintaelokuvassa Fast & Furious 7. Hänellä on rooli myös elokuvassa Labyrintti – Aavikkokokeet (2015) ja sen jatko-osassa Labyrintti – Tappava lääke (2018). == Lähteet == == Aiheesta muualla == * Luokka:Englantilaiset näyttelijät Luokka:Vuonna 1989 syntyneet Luokka:Elävät henkilöt
Jyrki Kallio

Jyrki Tapani Kallio (s. 1965) on Ulkopoliittisen instituutin tutkija, Kiinan tuntija ja kiinankielisen kirjallisuuden suomentaja. Hän on työskennellyt ulkoministeriössä lähetystöneuvoksena ja sitä ennen 1996–1999Jyrki Kallio, Biography, Omicsonline, viitattu 21.12.2017 lähetystösihteerinä Pekingissä. Kallio on valtiotieteen maisteri ja filosofian tohtori. Hänen erikoisalansa ovat Kiinan poliittinen kulttuuri, Kiinan ulkopolitiikka, Itä-Aasian alueelliset kysymykset, Kiinan yhteiskunta, perinteiset kiinalaiset oppisuunnat.Jyrki Kallio, Ulkopoliittinen instituutti Hän on ollut vuodesta 2017 alkaen Suomi–Kiina-seuran puheenjohtajaSeuran organisaatio ja talous, Kiina-seura. . Kalliolle myönnettiin vuonna 2015 J. A. Hollon palkinto suomennoksesta Mestari Kongin keskustelut – kungfutselaisuuden ydinolemus ja Joel Toivolan satavuotisjuhlapalkintoJyrki Kalliolle Joel Toivolan satavuotisjuhlapalkinto, Gaudeamus.fi 22.10.2015. Hänelle on myönnetty Suomen Leijonan I luokan ritarimerkki Suomen Leijonan I luokan ritarimerkki, Turun Sanomat 30.11.2010 ==Julkaisut== * Tradition in Chinese Politics: The Party- state’s Reinvention of the Past and the Critical Response from Public Intellectuals. The Finnish Institute of International Affairs, 2011. UPI report, FIIA report. . ISBN 978-951-769-292-2 * Towards China's strategic narrative: on the construction of the historico-cultural roots of China's national identity in the light of the Chinese debate relating to the rise of traditional schools of thought, Rovaniemi: University of Lapland: 2016. Sarja: Acta Universitatis Lapponiensis, 339. Väitöskirja, verkossa ISBN 978-952-484-937-1, painettu ISBN 978-952-484-936-4. ===Suomennoksia=== *Jadekasvot: Valittuja tarinoita Kiinan muinaisajoilta. Wu Chucain ja Wu Diaohoun vuonna 1695 julkaisemasta proosa-antologiasta Guwen guanzhi valikoinut, suomentanut ja selityksin varustanut Jyrki Kallio. Gaudeamus, 2005. ISBN 951-662-947-4 *Jadelähde: Valittuja kirjoituksia Kiinan keskiajalta. Wu Chucain ja Wu Diaohoun vuonna 1695 julkaisemasta proosa- antologiasta Guwen guanzhi valikoinut, suomentanut ja selityksin varustanut Jyrki Kallio. Gaudeamus, 2007. ISBN 978-952-495-029-9 *Jadepeili: Valittuja kirjoituksia keisarillisen Kiinan kulta-ajoilta. Wu Chucain ja Wu Diaohoun vuonna 1695 julkaisemasta proosa-antologiasta Guwen guanzhi valikoinut, suomentanut ja selityksin varustanut Jyrki Kallio. Gaudeamus, 2008. ISBN 978-952-495-081-7 * Mestari Kongin keskustelut – kungfutselaisuuden ydinolemus. Suomentanut ja toimittanut Jyrki Kallio. Gaudeamus, 2014. ISBN 978-952-495-337-5 * Mengzi - Veljellisyyden tie. Suomentanut ja toimittanut Jyrki Kallio. Gaudeamus, 2020. ISBN 978-952-345-055-4 * Avain kungfutselaisuuteen - Valittuja kirjoituksia kolmelta vuosituhannelta. Suomentanut ja toimittanut Jyrki Kallio. Gaudeamus, 2022. ISBN 978-952-345-158-2 == Lähteet == ==Aiheesta muualla== * Tietokirjailija ja kääntäjä Jyrki Kallio, Suomen Tietokirjailijat 29.4.2015 Luokka:Suomalaiset diplomaatit Luokka:Suomentajat Luokka:Suomalaiset politiikan tutkijat Luokka:Suomalaiset sinologit Luokka:Vuonna 1965 syntyneet Luokka:Elävät henkilöt
Botkinin tipat

Botkinin tipat olivat suomalaisissa apteekeissa aikoinaan myyty lääkevalmiste jota käytettiin erityisesti flunssan ja vatsakipujen hoitamiseen. Tipat olivat saaneet nimensä Venäjän keisarien Aleksanteri II:n ja Aleksanteri III:n henkilääkärinä toimineen Sergei Botkinin (1832–1889) mukaan. Mikko Porvali : Salainen tiedustelija. Suomalaisen vakoojaupseerin kirjeet 1940–1944, Igor Vahroksen päiväkirjamerkinnän 30.7.1941 alaviite 29 (Google kirjat linkki) == Lähteet == Luokka:Lääkkeet
Karkauslammi

Karkauslammi on Kanta-Hämeessä Tammelassa Liesjärvellä oleva järvi, joka kuuluu Liesjärven alueeseen. Liesjärvi kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. == Maantiede == Järven pinta-ala on 5,7 hehtaaria ja sen pituus on 400 metriä ja leveys 230 metriä. Siihen laskee kolme suo-ojaa. Järven luusua sijaitsee järven länsirannalla, josta saa alkunsa 80 metriä pitkä oja Liesjärven Soukanjärven osaan. Järven rantaviiva on yhden kilometrin pituinen ja sen ranta on pääosin moreenipohjaista metsämaastoa. Länsiranta päättyy suohon. Järven itä- ja etelärannoille on rakennettu asuntoja, jotka sijaitsevat Liesjärven kylällä. == Luonnontila == Järvi on hyvin matala ja se kärsii toistuvasti happikadosta. Tämä johtuu veden ravinnetilasta ja järvi onkin rehevä. Vedenlaatu on kuitenkin parantunut viime vuosikymmeninä. Järvessä on pohjamutaa 1,6−4 metriä ja se voi olla vaarassa kasvaa umpeen ilman ihmisen korjaavaa toimintaa. == Historia == Vuoden 1855−1856 Kalmbergin kartastossa järven nimi kirjoitettiin "Karkausjärvi". Vuoden 1884 Senaatin kartastossa järvellä oli sama nimi. Silloin sen rantaan rajautui peltoa ja järveen oli piirretty ruohottumista merkitseviä karttamerkkejä. == Lähteet == Luokka:Liesjärven alue Luokka:Tammelan järvet
Sanofi

Sanofi S.A. on ranskalainen monikansallinen lääkeyhtiö. Vuonna 2013 se oli viidenneksi suurin reseptilääkkeiden valmistaja. Nykyinen yritys syntyi vuonna 2004, kun Aventis ja Sanofi-Synthélabo yhdistettiin Sanofi-Aventikseksi. Vuonna 2011 se palautti nimensä Sanofiksi. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Sanofi oli vuonna 2016 sijalla 89 ja oli samalla Ranskan viidenneksi suurin julkisesti noteerattu yritys. Yrityksen markkina-arvon Forbes raportoi olevan 115,4 miljardia Yhdysvaltain dollaria (toukokuussa 2016) ja liikevaihdon 40,47 miljardia dollaria (2015). Konsernin palveluksessa oli yhteensä 115 631 henkilöä. Sanofi keskittyy tutkimaan, kehittämään, valmistamaan ja markkinoimaan reseptilääkkeitä, mutta se kehittää myös itsehoitotuotteita. ==Historia== ===Sanofi-Synthélabo=== Sanofi perustettiin vuonna 1973 Elf Aquitainen tytäryhtiönä (ranskalainen öljy-yhtiö, joka yhdistyi myöhemmin Totaliin), kun Elf Aquitaine osti Labaz-lääkeyhtiön. Synthélabo syntyi kahden ranskalaisen laboratorion, Laboratoires Dausse (perustettu 1834) ja Laboratoires Robert & Carrière (perustettu 1899) yhdistymisessä vuonna 1970. Vuonna 1973 ranskalainen kosmetiikkayhtiö L’Oréal osti sen osake-enemmistön. Sanofi-Synthélabo syntyi vuonna 1999, kun Sanofi yhdistyi Synthélaboon. Fuusion aikaan Sanofi oli myynnin perusteella toiseksi suurin lääkeyhtiö Ranskassa ja Synthélabo kolmanneksi. === Aventis === Aventis syntyi vuonna 1999, kun ranskalainen Rhône-Poulenc S.A. yhdistyi saksalaiseen Hoechst Marion Rousseliin, joka taas syntyi Hoechst AG:n, Cassellan, Roussel Uclafin ja Marion Merrell Dow’n fuusiossa vuonna 1995. === Fuusio: Sanofi-Aventis === Sanofi-Aventis syntyi, kun vuonna 2004 Sanofi-Synthélabo osti Aventiksen. Vuoden 2004 alussa Sanofi-Synthélabo teki aggressiivisen 47,8 miljardin euron ostoyrityksen Aventiksesta, jonka tämä hylkäsi. Koska yrityksen hallitus koki, ettei ostoyrityksen arvo vastannut yhtiön todellista markkina-arvoa, se kutsui Novartiksen mukaan myyntineuvotteluihin. Kolmen kuukauden pituinen ostokamppailu päättyi siihen, että Ranskan hallitus painosti Sanofi- Synthélabon nostamaan tarjoustaan 54,5 miljardiin euroon ja Aventiksen hyväksymään tämän, "jotta yritys pysyisi paikallisena". ==Logot== File:Sanofi Synthelabo Logo.svg|1999–2004 File:Sanofi-aventis-Logo.svg|2004–2011 File:Sanofi.svg|2011–2022 File:Sanofi-2022.svg|2022– ==Lähteet== Luokka:Lääkevalmistajat Luokka:Ranskalaiset pörssiyhtiöt Luokka:CAC 40 -indeksi Luokka:Euronext 100 -indeksi Luokka:Euro Stoxx 50 -indeksi
Cenere

Cenere (”Tuhkaa”) on vuonna 1916 valmistunut italialainen mykkäelokuva. Grazia Deleddan samannimiseen romaaniin perustuvan melodraaman on ohjannut Febo Mari. Sen pääosaa esittää kuuluisa teatterinäyttelijä Eleonora Duse. Cenere on Dusen ainoa elokuva. ==Juoni== Köyhä maalaisnainen Rosalia jättää aviottoman lapsensa Ananian tämän isän perheen kasvatettavaksi. Pojan tultua aikuiseksi hän lähtee etsimään äitiään haluten turvata tämän vanhuuden. Ananian morsian Margherita ei halua naista heidän luokseen, ja poika joutuu jälleen eroamaan äidistään. Anania purkaa kihlauksen ja palaa maaseudulle, jossa hän löytää äitinsä kuolleena. ==Näyttelijät== ==Tuotanto, teemat ja vastaanotto== Cenere on saanut alkunsa teatterin lavalta jo vetäytyneen näyttelijädiiva Eleonora Dusen halusta kokeilla elokuvaa ilmaisumuotona. Duse valitsi itse sen aiheen, laati käsikirjoituksen ja osallistui jälkituotantoon. Elokuvan ohjaaja Febo Mari näyttelee myös sen toista pääosaa. Nobel-palkitun Grazia Deleddan Sardiniaan sijoittuvan romaanin (1904) tapahtumat on kuvattu studiossa ja manner-Italian vuoristoisissa maisemissa, mutta kansatieteellisiä yksityiskohtia korostaen. Elokuva on tyypillinen ”äitimelodraama”, jossa päähenkilö turvaa poikansa yhteiskunnallisen aseman vetäytymällä syrjään ja uhraamalla itsensä. Äitiään kaipaava heikko poika kapinoi patriarkaalisen yhteisön sääntöjä vastaan, mutta aiheuttaa vain lisää kärsimystä tilanteen kaikille osapuolille. Pateettisen tarinan tarkoitus on herättää katsojissa sääliä ja ihailua äitiä kohtaan. Elokuvan fragmentaarinen rakenne korostaa eroa ja kaipausta. Lähikuvia välttävä ohjaus ja Dusen vähäeleinen näyttelijänsuoritus tekevät varjoihin vetäytyvästä äidistä lähes mystisen marttyyrihahmon. Yleisön parissa huonosti menestynyt Cenere sai elokuva- arvostelijoilta varautuneen vastaanoton. Kriitikot pitivät herkkää ja inhimillistä elokuvaa yleisölle liian vaikeana, ja Dusen näyttelijäpersoonallisuus jäi valkokankaalla kovin valjuksi. Duselle Cenere osoittautui pettymykseksi ja se jäi hänen ainoaksi elokuvakseen. Myöhemmin sitä on pidetty yhtenä italialaisen neorealismin varhaisista edeltäjistä. ==Restauroinnit== Elokuvasta on säilynyt useita kopioita. George Eastman Housen kokoelmaan kuuluva kopio on restauroitu Friulin ja Sardinian elokuva- arkistojen yhteistyönä vuonna 1992. Alkuperäisestä 914 metrin pituudesta on jäljellä 808 metriä. Restauroitu versio on varustettu italiankielisillä väliteksteillä ja Bruno Morettin säveltämällä pianomusiikilla. Toinen, Italian elokuva-arkistossa säilynyt 729 metrin pituinen nitraattifilmikopio on restauroitu vuonna 2008Fondazio Cineteca Italianan restauroidun version alkutekstit. ==Lähteet== ==Aiheesta muualla== * Luokka:Melodraamat Luokka:Italialaiset mykkäelokuvat Luokka:Vuoden 1916 italialaiset elokuvat
Einari Leino

Einari Viktorinpoika Leino (1897 Anjala – 28. syyskuuta 1938 Petroskoi) oli suomalaissyntyinen Neuvosto-Karjalassa asunut kirjailija. Leino pakeni Suomen sisällissodan jälkeen Suomesta Neuvosto-Venäjälle 1919. Hän asui Neuvosto- Karjalassa Äänisenrannan piirissä, toimi ainakin traktoriaseman työläisenä ja oli Venäjän kommunistisen puolueen jäsen. Leino tuomittiin Neuvostoliiton rikoslain 58 pykälän 6 kohdan perusteella vakoilusta kuolemaan ja ammuttiin Petroskoissa syyskuussa 1938. Leino rehabilitoitiin eli hänen maineensa palautettiin 1963. Tatu Leinonen : leinoset Stalinin vainojen uhreina, Leinosten sukulehti 2/2001 Leinon runoja on julkaistu kokoelmassa Rakettu on raudalla, tulesta on tuotu : Neuvosto-Karjalan suomenkielistä runoutta vuosilta 1917–1940 (Karjala-kustantamo, Petroskoi 1976). == Lähteet == == Aiheesta muualla == Luokka:Venäjän suomenkieliset kirjailijat Luokka:Stalinin vainoissa kuolleet Luokka:Suomalaiset teloitetut Luokka:Vuonna 1897 syntyneet Luokka:Vuonna 1938 kuolleet Luokka:Neuvostoliitonsuomalaiset henkilöt
Next to Normal

Next to Normal on rock-tyylinen draamamusikaali, jonka libreton on tehnyt Brian Yorkey ja musiikin Tom Kitt. Se kertoo pahenevasta kaksisuuntaisesta mielialahäiriöstä kärsivästä äidistä ja hänen perheestään. Muita teemoja musikaalissa ovat menetys, suru, itsemurha, huumeet, lähiöelämä ja psykiatrian moraali. Next to Normal esitettiin useille koeyleisöille ennen kuin se tuotiin ensi-iltaan New Yorkin off-Broadwayllä vuonna 2008. Musikaali sai Outer Critics’ Circle Awardin musiikistaan sekä kaksi Drama Desk Awards -ehdokkuutta, musiikistaan ja Alice Ripleyn pääosaroolista. New Yorkista esitys siirtyi vuodeksi Washingtonin lähelle, kunnes palasi New Yorkiin Broadway-teatteriin huhtikuussa 2009. Tuolloin se sai 11 Tony- palkintoehdokkuutta, joista voitti kolme. Se voitti myös vuoden 2010 Pulitzer- draamapalkinnon ensimmäisenä musikaalina sitten vuoden 1996 Rentin; molemmat musikaalit ohjasi Michael Greif. Euroopassa musikaali otettiin ensimmäisenä ohjelmistoon Oslon Det Norske Teatretissa 2010, minkä jälkeen toisena Suomessa. Next to Normalia esitettiin Helsingin Kaupunginteatterin Studio Pasilassa joulukuusta 2010 joulukuuhun 2011 yhteensä 43 kertaa. Mikko Koivusalon suomennoksen ohjasi Markku Nenonen ja kapellimestarina toimi Lasse Hirvi. Pääroolissa äiti Dianana nähtiin Jonna Järnefelt.Esitysluettelo, Helsingin Kaupunginteatteri, viitattu 11.4.2015. Tampereen Työväen Teatteri toi musikaalin ensi-iltaan lokakuussa 2012 Tuomas Parkkisen ohjaamana, kapellimestarina Eeva Kontu.Next to Normal , TTT, viitattu 12.4.2015. Wasa Teater esitti musikaalin ruotsinkielistä versiota 45 kertaa 2012–2013, ohjaajana Victoria Brattström.Next to Normal, Wasa Teater, Ilona- esitystietokanta, Teatterin tiedotuskeskus, viitattu 12.4.2015. Kööpenhaminan Nørrebro Teaterin ohjelmistoon Next to Normal tuli huhtikuussa 2012, ja saman vuoden syyskuussa Tukholman kaupunginteatteriin. Musikaalia on esitetty myös Alankomaissa, Saksassa, Italiassa, Itävallassa, Israelissa, Filippiineillä, Etelä-Koreassa, Japanissa, Singaporessa, Australiassa, Uudessa-Seelannissa, Perussa, Argentiinassa ja Brasiliassa. ==Näyttelijät== ===HKT / Studio Pasila 2010–2011=== ===Tampereen Työväen Teatteri 2012–2013=== ===Wasa Teater 2012–2013=== ==Lähteet== Luokka:Yhdysvaltalaiset musikaalit
Seitajärventie

Seitajärventie eli yhdystie 19905 on museotie Savukoskella. Tie alkaa Sodankylän ja Savukosken väliseltä seututie 967:ltä Värriön kylän kohdalta ja johtaa Seitajärven kylään.Piltz & Soosalu, 2011, s. 24 Seitajärven tie otettiin museotieksi vuonna 2010. Tie edustaa toisen maailmansodan jälkeen Lappiin tehtyjä polkuteitä, joiden tarkoitus oli turvata tasa-arvoiset liikkumismahdollisuudet myös syrjäseutujen asukkaille. Seitajärven polusta tuli polkutie vuoden 1951 alusta lukienPiltz & Soosalu, 2011, s. 11, silloin sen numerona oli 50003.Piltz & Soosalu, 2011, s. 9 == Tien syntyvaiheet == Tien pituus on 13,6 kilometriä ja sen leveys vaihtelee 4,4 metristä 6,2 metriin.Piltz & Soosalu, 2011, s. 24 Seitajärven kylässä on viisi taloaPiltz & Soosalu, 2011, s. 15, mutta ei enää ympärivuotisia asukkaita.Piltz & Soosalu, 2011, s. 16 Tie on vapaa-ajan asuntojen, poronhoidon ja metsätalouden takia kuitenkin käytössä koko pituudeltaan, tien alkupäässä on myös vakituista asutusta.Piltz & Soosalu, 2011, s. 14 Seitajärven kylään Värriöstä johtava polku on ollut käytössä ainakin sata vuotta. Polku oli aluksi niin kapea ja vaatimaton, ettei sitä voinut kulkea hevosvetoisilla ajoneuvoilla tai polkupyörällä. Tavarankuljetuksessa saattoi käyttää apuna purilaita. Polun maasto oli lähes kokonaan helppokulkuista. Alkuperäinen polku jatkui Seitajärven kylästä vielä pohjoiseen useaa reittiä.Piltz & Soosalu, 2011, s. 17 Seitajärventietä ei ole varsinaisesti koskaan rakennettu eli tiepohjaa ei ole paria kohtaa lukuun ottamatta vahvistettu. Polkutie tehtiin poistamalla kunttamaa eli humuskerros puskutraktorilla ja kivet työnnettiin syrjään. Vain parissa kohdassa tien vierelle on kaivettu ojat, tien sorastus on tehty luonnonsoralla. Reitillä on muutama rumpu. Tie muistuttaa alkuperäistä vaatimatonta polkutietä osuuksilla, joilla se kulkee kuivalla kankaalla. Tietä on hoidettu sorastamalla ja lanaamalla, uusimalla tarvittaessa rumpuja ja raivaamalla tienvarren vesaikkoja. Seitajärventiestä tuli autolla ajettava ilmeisesti vuonna 1961. Tien museaalista arvoa lisää Seitajärven kylän asutus- ja kulttuurihistoria: kylästä on löytynyt kaksi kivikautista asuinpaikkaa ja siellä on kaksi seitakiveä. Tien varrella on peuranpyyntikuoppia. Kylä on tärkeä partisaanien uhrien muistelupaikka: heinäkuussa 1944 sinne hyökkäsi kaksi partisaaniosastoa yhteensä 152 partisaanin voimin. He tappoivat kylästä 14 asukasta ja ottivat vangiksi kolme asukasta, jotka tapettiin myöhemmin. Kylän asukkaiden turvaksi määrätystä sotilasvartioryhmästä kaatui kaksi ja kaksi surmattiin myöhemmin vangittuina. Kylään on pystytetty kolme muistomerkkiä uhrien muistolle. Yksi syy partisaanien tuhotyön onnistumiseen oli kylän tiettömyys. Suomen ensimmäinen tielaki oli vuodelta 1918, mutta voimavarojen puutteessa tiet jäivät rakentamatta.Piltz & Soosalu, 2011, s. 10 == Katso myös == * Seitajärven partisaanihyökkäys == Lähteet == * === Viitteet === == Aiheesta muualla == Luokka:Suomen museotiet Luokka:Savukosken liikenne 19905
Huai’an

Huai'an on prefektuuritason kaupunki Kiinassa Jiangsun maakunnassa. Vuonna 2010 siellä oli 4,8 miljoonaa asukasta. Huai'anin seudulta on löytynyt arkeologisia jäänteitä kivikaudelta asti, ja sen historia alkaa Xiu-dynastian ajoilta. Kaupungin talous alkoi kasvaa voimakkaasti 500- ja 600-luvulla, kun Keisarinkanava rakennettiin. == Ilmasto == Huai'anissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 15 °C ja keskimääräinen sademäärä 910 millimetriä. Heinäkuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin 1 °C. Sateisin kuukausi on heinäkuu, jolloin sataa keskimäärin noin 250 millimetriä. Joulukuu puolestaan on kuivin kuukausi. Silloin keskimääräinen sadanta on 22 millimetriä. == Lähteet == == Aiheesta muualla == Luokka:Jiangsun kaupungit Luokka:Jiangsun prefektuurit
Salama Hirvonen

Salama Hirvonen (o.s. Simonen; 1. elokuuta 1910 Mikkeli – 4. tammikuuta 2007 Helsinki) oli suomalainen toimittaja ja kääntäjä. == Elämä == Hirvosen vanhemmat olivat sanomalehdentoimittaja Vihtori Simonen ja Anna Maria Sohlman. Hän pääsi ylioppilaaksi 1928 ja valmistui filosofian kandidaatiksi ja maisteriksi 1934. Hirvonen oli tamperelaisen Aamulehden toimituksen jäsen ja lehden sunnuntailiitteen toimittaja 1935–1937, ja sen jälkeen hän oli Uuden Suomen toimituskunnan jäsenenä vuodesta 1938 vuoteen 1975, jolloin hän jäi eläkkeelle. Hän kirjoitti Uuteen Suomeen myös elokuva-arvosteluja ja pakinoita nimimerkillä Jaana. Hirvonen oli myös Yhteiskunnallisen korkeakoulun sanomalehtiopin harjoitusmestarina 1949–1953 ja vt. lehtorina 1955–1956 sekä toimi Suomalaisen Sanomalehtimiesliiton sihteerinä 1943–1974 ja Suomen Journalistiliiton hallituksen jäsenenä 1946–1956. == Perhe == Salama Hirvonen oli naimisissa vuodesta 1954 Uuden Suomen toimituspäällikön Uuno Hirvosen (kirjailija Simo Penttilä) kanssa.Vesikansa, Jyrki: Salama Hirvosen muistokirjoitus Helsingin Sanomissa. Kuka kukin on 1954, s. 804. (S.v. Simonen, Salama.) Projekt Runeberg. == Toimitteita == * Suomen kulttuurirahasto 1939–1949. Toimittaneet L. A. Puntila, Paavo G. Waris ja Salama Simonen. Suomen kulttuurirahasto, Helsinki 1949. * Suomalainen sanomalehtimiesliitto 75-vuotias. Toimittanut Salama Hirvonen. Suomalainen sanomalehtimiesliitto, Helsinki 1982. * Hilma Aitovieri: Lotta Kuosmasen sota. Toimittanut Salama Hirvonen. Kirjayhtymä, Helsinki 1988, 3. painos Tammi 2010 == Suomennoksia == ===Nimellä Salama Simonen=== * Cynthia Stockley: Siniset turkoosit. Rautatiekirjakauppa, Helsinki 1944 * Christian August Vulpius: Rinaldo Rinaldini: kuuluisa rosvoromaani. Mantere, Helsinki 1949 * Oy. Yleinen insinööritoimisto, Hki, 1912–1952. Kirjoittaneet Alarik Ahlström, Ivar Westman. Suomentanut Salama Simonen. Yleinen Insinööritoimisto, Helsinki 1951 ===Nimellä Salama Hirvonen=== * Horst Wolfram Geissler: Rakas Augustin: Romaani. Otava 1958 (alkuteos Der liebe Augustin) * Pääkaupunki. Toimittanut Bert Carpelan ym. Käännökset Salama Hirvonen. Valokuvaajat Signe Brander ym. Hufvudstadsbladet, Helsinki 1975. == Lähteet == ==Aiheesta muualla== * Salama Hirvonen. 375 humanistia 30.11.2015. Helsingin yliopisto. Luokka:Suomalaiset toimittajat Luokka:Suomentajat Luokka:Pakinoitsijat Luokka:Vuonna 1910 syntyneet Luokka:Vuonna 2007 kuolleet
Herttuanjärvi

Herttuanjärvi on Kanta-Hämeessä Tammelassa Liesjärven Koivusenkulmalla oleva järvi, joka kuuluu Liesjärven alueeseen. Liesjärvi kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. == Maantiede == Järven pinta-ala on 33 hehtaaria ja sen pituus on 950 metriä ja leveys 450 metriä. Siihen laskee pelto-, metsä- tai suo-ojaa, yksi on Lintumaanjärven ja Levoniemenjärven yhteinen laskuoja Syrjälänpuro, ja toinen on pienen Kakarilammin laskuoja. Myös Likolammin vedet päätyvät järveen. Sen luusua sijaitsee järven luoteisrannalla, josta saa alkunsa 1,3 kilometriä pitkä Rasinjoki, joka laskee Liesjärveen. Järven rantaviiva on 2,7 kilometriä pitkä ja sen ranta on pääosin moreenipohjaista metsämaastoa. Järven pohjoisrannat ovat peltomaata. Rannoille on rakennettu maatiloja ja loma- asuntoja, joille johtaa tiet Liesjärveltä. Itärannalla sijaitsee Honkapirtti, jonka yhteydessä on uimaranta. == Luonnontila == Järvellä on pienialainen syvänne, jossa on 12 metriä vettä, ja näissä syvyyksissä vesi kerrostuu lämpötilan mukaan. Koska järvi on lievästi rehevä ja sen vesi sisältää kohtalaisesti ravinteita, kuluttavat pieneliöt hapen toisinaan loppuun järven alusvesissä. Järven yleisluokitus on kuitenkin hyvä. == Historia == Vuoden 1855−1856 Kalmbergin kartastossa järven nimi kirjoitettiin "Hertua järvi". Vuoden 1884 Senaatin kartastossa järven nimenä luki "Herttojärvi". Eri puolilla järveä oli silloin tilat "Wähä-Hertto" ja "Iso-Hertto". Näiden nimet ovat nykyään "Herttua"-loppuisia. == Lähteet == Luokka:Liesjärven alue Luokka:Tammelan järvet
Nantong

Nantong on prefektuuritason kaupunki Kiinassa Jiangsun maakunnassa. Vuoden 2016 arvioiden mukaan siellä oli 7,302 miljoonaa asukasta. == Maantiede == Nantong sijaitsee Jangtsejoen suun pohjoisrannalla Jiangsun maakunnan itäosissa. Kaupungin liikenneyhteyksiä parantavat useat kanavat. === Ilmasto === Nantongissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on melko kuivaa ja viileää. Vuoden keskilämpötila on noin 15 °C ja keskimääräinen sademäärä 1 070 millimetriä. Heinäkuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin 3 °C. Sateisin kuukausi on heinäkuu, jolloin sataa keskimäärin noin 180 millimetriä. Joulukuu puolestaan on kuivin kuukausi. Silloin keskimääräinen sadanta on 34 millimetriä. == Historia == Han-, Sui- ja Tang-dynastian aikaan merenranta sijaitsi lännempänä kuin nykyään, ja nykyisen Nantongin alue oli osa Hailing-nimistä syrjäistä maakuntaa. Kaupunki kehittyi, ja siitä tuli prefektuuri vuonna 958 nimellä Tong. Vuonna 1368 se menetti prefektuuriasemansa, kunnes sai sen takaisin vuonna 1724. Samalla kaupunki sai nykyisen nimensä. Kaupungin kehitys ennen 1900-luvulla oli puuvillan ansiota. Vuonna 1984 Nantongista tuli yksi Kiinan 14 rannikkokaupungista, jotka saivat ensimmäisenä aloittaa ulkomaankaupan. == Talous == Nantongissa sijaitsee satama, ja sen lähistöllä sijaitsee myös useita muita satamia. Kaupunki on yksi Kiinan tärkeimmistä satamakaupungeista. Kaupungin teollisuus on kasvanut voimakkaasti 1980-luvulta lähtien, ja siellä tuotetaan erityisesti tekstiilejä, laitteita, elektroniikkaa ja kemikaaleja. Jangtsen ylittävän Sutong Bridgen valmistuttua vuonna 2008 nopeutti maantieliikennettä Shanghaihin ja Suzhouhun. Kaupungissa sijaitsee lentokenttä, josta on säännöllisiä lentoja Pekingiin, Kantoniin ja Amoyyn. == Väestö == Vuoden 2016 arvioissa Nantongin asukasluku oli 7,302 miljoonaa, kun vuoden 2010 väestönlaskennassa asukkaita oli 7,284 miljoonaa. Kaupungin väestöstä 56 prosenttia asuu kaupunkialueella ja 44 prosenttia maalaismaisilla alueilla. Vuonna 2010 kaupungin väestöstä 0–14-vuotiaita oli noin 11 prosenttia ja yli 65-vuotiaita 17 prosenttia. Suurin ikäryhmä oli 40–49-vuotiaat, joita asui kaupungissa 1,45 miljoonaa eli noin 20 prosenttia väestöstä. == Lähteet == == Aiheesta muualla == Luokka:Jiangsun kaupungit Luokka:Jiangsun prefektuurit
Rovaniemen NMKY

Rovaniemen NMKY (lyh. RoNMKY) on rovaniemeläinen koripalloseura. Sen miesten edustusjoukkue pelasi kaudella 2014–2015 pohjoisen alueen II- divisioonassa.http://www.basket.fi/sarjat/sarjan_etusivu/?season_id=89265&league;_id=158 Vuonna 2014 seurassa oli yli 130 lisenssipelaajaa.http://www.uusirovaniemi.fi/miesie/1194873336521/artikkeli/susijengin+menestys+innostaa+koriskentalle.html == Historia == Seura perustettiin vuonna 1980. Koripallon ohella RoNMKY:ssä harrastettiin alkuvuosina yleisurheilua ja lentopalloa. Kaupungin lentopallon järjestyessä uudelleen lentopallojaosto lakkautettiin vuonna 1995, ja yleisurheilujaoston lakkautuksen jälkeen, vuodesta 2002, RoNMKY on toiminut koripallon erikoisseurana.http://www.ronmky.net/index.php/seuraesittely Lasse Aavamäen ja seuran oman kasvatin Turo Sonkajärven vahvistamalle RoNMKY:lle myönnettiin kauden 2005–2006 jälkeen paikka Suomen toiseksi korkeimmalta sarjatasolta, I-divisioonasta, mutta seura kieltäytyi tästä turvatakseen taloutensa.http://www.katajabasket.fi/edustusjoukkue/uutiset/2006-07/uutiset374.phphttp://www.basket.fi/uutiset/kaikki_uutiset/?x122462=81322http://www.mtv.fi/sport/muut- lajit/uutiset/artikkeli/rovaniemen-nmky-luopuu-sarjapaikastaan/3608006 == Kasvatit Suomen pääsarjassa == * Heikki Kaskohttp://www.basket.fi/sarjat/pelaajat/pelaaja/?player_id=364513&season;_id=10133 * Jouni Ehohttp://www.katajabasket.fi/edustusjoukkue/joukkueet/miehet/04-05/eho.php * Turo Sonkajärvihttp://www.basket.fi/uutiset/kaikki_uutiset/?x122462=85132 == Areena == RoNMKY:n miesten edustusjoukkue pelaa kotiottelunsa Keltakankaan liikuntahallissa, johon mahtuu noin 460 katsojaa.http://www.ronmky.net/index.php/joukkueet/edustusjoukkue https://www.rovaniemi.fi/fi/Palvelut/Liikunta-ja-vapaa- aika/Liikuntapaikat/Sisaliikuntapaikat/Keltakankaan-liikuntahalli == Lähteet == == Aiheesta muualla == * Seuran kotisivut * Seuran YouTube-kanava * RoNMKY eurobasket.com Luokka:Suomalaiset koripalloseurat Luokka:Rovaniemeläiset urheiluseurat
X Prize Foundation

X Prize Foundation on voittoa tavoittelematon järjestö, joka järjestää avoimia tekniikan edistämiskilpailuja. == Kilpailut == Menneitä kilpailuja * 1996–2004 Ansari XPRIZE for Suborbital Spaceflight * 2007–2010 Progressive Insurance Automotive XPRIZE * 2010–2011 Wendy Schmidt Oil Cleanup XCHALLENGE * 2006–2009 Northrop Grumman Lunar Lander XCHALLENGE Peruttuja kilpailuita * 2006–2013 Archon Genomics XPRIZE Meneillään olevia kilpailuita * 2007 Google Lunar X Prize * 2011 Tricorder XPRIZE * 2012 The Nokia Sensing XCHALLENGE * 2013 The Wendy Schmidt Ocean Health XPRIZE * 2014 The Global Learning XPRIZE Luokka:Järjestöt